cyanic-selkie/wikianc huggingface dataset:
Internet Movie Database
Skiednis
De IMDb ûntstie yn 1990 fanút rec.arts.movies, in nijsgroep mei ynternetbrûkers fan 'e earste oere dy't in foarleafde foar films en de filmyndustry mei-inoar dielden. De eigentlike oprjochter wie Col Needham, dy't syn fluch ta in profesjoneel bedriuw útgroeiende leafhawwerij yn 1998 foar grou jild fan 'e hân die oan Amazon.com. Sûnt 2003 hat de IMDb ek in aparte betelle seksje, dy't IMDbPro hjit. Dy biedt de hiele ynhâld fan 'e IMDb, oanfolle mei ekstra gegevens foar lju dy't yn 'e filmyndustry wurksum binne, lykas kontaktynformaasje, evenemintekalinders en nijs út 'e entertainmentyndustry. Der bestie ek lange tiid in fergees tagonklik message board, in soarte fan ynternetfoarum, by eltse opnommen titel en persoan, mar dy funksje waard op 19 febrewaris 2017 opheft.
Yn 2013 wie de IMDb útwoeksen ta in ynternetargyf mei ynformaasje oer mear as 2,5 miljoen film- en tillefyzjetitels en mear as 5,5 miljoen persoanen fan oer de hiele wrâld. De webside wurdt eltse moanne troch mear as 150 miljoen minsken besocht, en wurdt ûnderholden troch likernôch 35 foltiidsmeiwurkers. In kritykpunt dat gauris heard wurdt, is wol dat de IMDb sterk op 'e Westerske film- en tillefyzjeyndustry rjochte is, mei as gefolch dat Bollywood (de filmyndustry fan Yndia) en Nollywood (de filmyndustry fan Nigearia) yn 'e database oan 't krapperein komme.
Sykmooglikheden
De IMDb biedt wiidweidige ynformaasje oer fral films, wêrûnder ynformaasje oer de hiele (bekende) cast en crew. Lêzers kinne dêr resinsjes en beoardielings oan tafoege. Der binne tal fan siikmooglikheden; sa kin men de nammen fan twa akteurs tagelyk ynfiere, wêrnei't de IMDb de films toant dêr't de beide yn gearwurke hawwe. Teffens biedt de webside in Top 250 fan 'e troch registrearre besikers it heechst wurdearre films, en ek in Top 100 fan 'e minst wurdearre films.
Wilhelmina fan Prusen (1751-1820)
Frederica Sophia Wilhelmina  (Berlyn, 7 augustus 1751 — Paleis It Loo, 9 juny 1820), prinsesse fan Prusen, wie de frou fan erfsteedhâlder prins Willem V fan Oranje-Nassau.
Bern
Prinsesse Wilhelmina en steedhâlder Willem V krigen de neifolgjende bern:
Wetsprekker
De wetsprekker wie in unike gerjochtlike funksje yn it Skandinaavje fan 'e Midsiuwen. Dy fûn syn grûnslach yn in mienskiplike Germaanske foarm fan mûnlinge oerlevering, dêr't wize manlju by frege waard om 'e wet op te sizzen. Mar inkeld yn Skandinaavje ûntjoech dat ferskynsel him ta in formeel amt. De beide bekendste wetsprekkers wiene de Iislânske histoarikus en skald Snorri Sturluson en Thorgeir de Wetsprekker, dy't yn 1018 yn Sweden sa machtich wie dat er kening Olaf II fan Sweden twinge koe om net allinnich frede te sluten mei syn fijân, Olaf II fan Noarwegen, mar ek om dyselde syn dochter ta frou te jaan.
Etymology
Yn it Sweedsk hjit in wetsprekker in lagman, fan it Aldsweedske laghmaþer of laghman, dêr't ek it Finske laamanni fan ôflaat is. Yn Noarsk wie in wetsprekker in lagmann, yn it Deensk in lagmand, yn it Iislânsk in lögmaður of lögsögumaður en yn it Fêreusk in løgmaður. Alle foarmen betsjutte letterlik: "wetman". In ferlykbere funksje yn 'e Fryske skiednis wie de asega.
Ontmoetingskerk (Oentsjerk)
De Ontmoetingkerk yn Oentsjerk is ien fan de tsjerken fan de Protestanske Gemeente Trynwâlden. De oarspronklik lytse gemeente groeide yn de rin fan de tiid út ta de grutste tsjerklike gemeente fan de Trynwâlden, dy't op it hichtepunt sa'n 1600 leden hie yn 1979.
Wetsprekker
Sweden
Yn Sweden hie eltse tradisjonele provinsje oarspronklik in eigen wetsprekker, dy't oansteld waard troch de (manlike) boargers fan sa'n krite. Nei't de seleksje fan wetsprekkers yn 'e sechstjinde iuw in privileezje fan 'e kening wurden wie, waarden inkeld noch eallju yn dy funksje oansteld, wat sa bleau oant 1723. Tsjin dy tiid wie it amt fan wetsprekker yn Sweden frijwol synonym wurden mei dat fan rjochter. Yn 1849 waard it hielendal ôfskaft, hoewol't de oantsjutting yn gebrûk bleau as earetitel foar provinsjale gûverneurs. Yn 1947 waard de term 'wetsprekker' (lagman, mt.: lagmän) op 'e nij ynfierd foar presidinten fan gerjochtshôven. Sûnt de Sweedske rjochtsherfoarming fan 1969 binne de foarsitters fan kantongerjochten lagmän, wylst de presidinten fan gerjochtshôven hovrättslagmän ("gerjochtshôfwetsprekkers") hjitte.
Ontmoetingskerk (Oentsjerk)
Skiednis
De tsjerke waard yn 1874 yn in pear moanne tiid boud foar de kristlik ôfskieden gemeente en ferfong in âldere tsjerkegebou oan wat tsjintwurdich de Kaetsjemuoiwei hyt. Fan it âlde tsjerkje, dat boud waard nei de stifting fan de gemeente yn 1836, bleau fierders neat oer.
Al yn 1907 moast de tsjerke mei twa fleugels útwreide wurde. Ut dy tiid stamt ek it tuorke op de tsjerke. Tagelyk mei de útwreiding waard in konsistoarje efter de tsjerke boud. Mear sitplakken foar de groeiende gemeente waarden yn 1951 mei de ynbou fan galerijen yn de sydfleugels realisearre. In renovaasje fan de tsjerke folge yn 1963 en yn 1985 waarden de banken út de sydbeuken ferwidere en ferfongen troch stuollen. By de lêste grutte renovaasje fan 2004 waarden ek de lêste banken út de tsjerke helle en ferfongen troch stuollen.
Wetsprekker
Finlân
Yn Finlân, dat oant 1809 in yntegraal diel fan Sweden foarme, wie it oant dy tiid krekt-en-gelyk. Nei't it lân ûnder de Napoleontyske Oarloggen oergien wie yn Russyske hannen, waard de funksje fan wetsprekker yn 1868 ôfkaft. Yn 1993 waarden it Finske laamanni en it Sweedske lagman (it Sweedsk is in offisjele taal yn Finlân) op 'e nij ynfierd as titel foar de foarsitters fan kantongerjochten en gerjochtshôven.
Noarwegen
Yn Noarwegen wiene wetsprekkers selsstannige riedslju dy't kundich wiene op it mêd fan 'e wet, oant kening Sverre I de funksje oan 'e ein fan 'e tolfde iuw omfoarme ta in amt dêr't de kening sels gadingmakkers foar útsocht. Yn 'e wetten dy't Magnus VI yn 'e twadde helte fan 'e trettjinde iuw ynfierde, krigen wetsprekkers de rjochten fan rjochters. Oant 1600 kamen yn Noarwegen alle wetsprekkers út 'e adel, en ornaris waarden se yn ruil foar de útoefening fan harren funksje troch de kening beliend mei lânerijen. De histoaryske foarm fan 'e wetsprekker waard yn Noarwegen yn 1797 ôfskaft, mar de namme waard yn 1887 op 'e nij ynfierd tagelyk mei de yntroduksje fan 'e sjueryrjochtspraak.
Ontmoetingskerk (Oentsjerk)
Skiednis
De ramen fan it typysk grifformearde tsjerkegebou binne foarsjoen fan dekoratyf glês-yn-lead. Oan wjerskanten fan de yngong binne gevelstiennen ynmitsele, dy't herinnerje oan it lizzen fan de earste stien yn 1874 en de útwreiding fan 1907.
Wetsprekker
Iislân
Yn Iislân waard it amt fan wetsprekker (yn it Aldiislânsk lǫgsǫgumaðr; modern Iislânske stavering: lögsögumaður) foar it earst ynfierd yn 930, doe't it Iislânske parlemint, it Alþing, oprjochte waard. De earste Iislânske wetsprekker wie Úlfljótr, dy't it amt staljoech en ek eigenhandich de hiele Iislânske wetjouwing gearstald hawwe soe. De wetsprekker wie de foarsitter fan it Alþing en waard keazen foar in termyn fan trije jier. Behalven oarder te hâlden op sittings fan it parlemint, wiene syn plichten beheind ta riejaan en it opsizzen fan 'e wetten. Dat opsizzen waard dien op it Alþing, dat inkeld simmerdeis gearkaam. Eltse simmer waard dêr in trêdepart fan 'e Iislânske wetten opsein, sadat eltse wetsprekker alle wetten ien kear opsizze moast, as er syn termyn fan trije jier útsiet. Guon diene dat net, soms troch sykte en/of ferstjerren, en soms omdat se ynkompetint wiene. Grímr Svertingsson waard ôfset doe't bliken die dat syn stim te swak wie om him by it opsizzen fan 'e wetten fersteanber te meitsjen.
Los fan syn funksje as wetopsizzer en foarsitter fan it Alþing hie de wetsprekker op Iislân formeel gjin macht. Lykwols waard er geregeldwei frege om as skiedsrjochter te fungearjen by skelen. Doe't Iislân yn 'e twadde helte fan 'e trettjinde iuw almar mear ûnder ynfloed fan Noarwegen kaam te stean, rekke de funksje fan lǫgsǫgumaðr stadichoan yn it neigean, en nei de formele Uny mei Noarwegen, yn 1264, waard it oarspronklike amt fan wetsprekker op Iislân ferfongen troch de lǫgmaðr (moderne stavering: lögmaður). Der kamen doe twa wetsprekkers op it eilân, dy't troch de kening fan Noarwegen (en letter de kening fan Denemark) oansteld waarden, oant it amt yn 1800 tagelyk mei it Alþing opheft waard.
Ontmoetingskerk (Oentsjerk)
Skiednis
De âlde pastory út 1911 waard yn 1967 ôfbrutsen en ferfongen troch in nije wente foar de dûmny.
Oargel
It tsjintwurdige oargel op de kreake boppe de yngong waard yn 1970 boud troch de firma Flentrop, Saandam.
Weinboarch
In weinboarch is in mobile fortifikaasje dy't bestiet út in rige fan yn it rûn of yn it fjouwerkant opstelde weinen, dy't mooglik oaninoar fêstmakke binne. Sa'n soarte ferdigeningswurk wurdt ek wol in laager neamd, nei in Afrikaansk wurd út 'e tiid fan 'e Grutte Trek. De earste kear dat it yn histoaryske boarnen neamd wurdt, is by Ammianus Marsellinus, in Romeinsk ofsier en skiedkundige út 'e fjirde iuw.
Shunsuke Nakamura
200px|right (24 juny 1978) is in Japansk fuotballer, dy't spilet foar Yokohama F. Marinos. Earder spile foar Reggina, Celtic en Espanyol. spile ek yn it Japansk fuotbalalvetal. Hy die mei oan it Olympyske Simmerspullen 2000, it Aziatysk kampioenskip 2000, it Aziatysk kampioenskip 2004, it Aziatysk kampioenskip 2007, it Confederations Cup 2003, it Confederations Cup 2005, it Wrâldkampioenskip 2006 en it Wrâldkampioenskip 2010.
Ilûlû
Ilûlû of Elûlû wie, neffens de Sûmearyske Keningslist, de njoggende kening fan it Akkadyske Ryk, dy't yn 2190 f.Kr. op 'e troan kaam. Oer him is frijwol neat bekend. Neffens deselde boarne wie hy ien fan fjouwer rivalisearjende troanpretendinten (de oaren wiene Igigi, Imi en Nanûm), dy't inoar bestrieden yn in trijejierrige tiid fan gaos yn it ryk. Dy snuorje is ek wol karakterisearre as in ynterregnum. Ilûlû wie de opfolger fan Nanûm, en waard yn 2189 f.Kr. sels opfolge troch Dûdû. Dêrmei kaam in ein oan 'e dusoarder yn it Akkadyske Ryk.
Arthur Axmann
thumb|250px|16 oktober 1947: Axmann by de [[Prosessen fan Neurenberch]] Artur Axmann (Hagen, 18 febrewaris 1913 – Berlyn, 24 oktober 1996) wie in Dútske nazy en - as opvolger fan Baldur von Schirach - foaroanman fan de Hitlerjugend (Reichsjugendführer) fan 1940 oant de ein fan de oarloch.
Axmann stifte yn 1928 de earste Hitlerjugend-ôfdieling fan Westfalen. Tusken 1929 en 1930 wie er sellieder fan it Nasjonaal-Sosjalistyske Skoalbernebûn (NSSB) en yn 1932 waard er opnaam yn de lieding fan de Hitlerjugend. Yn 1934 waard Axmann lieder fan de Hitlerjugend yn Berlyn. Hy tsjinne oan it Westfront oant maaie 1940. Dêrnei 1940 waard er plakferfangend Reichsjugendführer fan de Hitlerjugend en augustus folge er Von Schirach op as Reichsjugendführer. Yn 1941 rekke er slim ferwûne oan it Eastfront, hy ferlear in earm.
Axmann waard begjin 1945 ien fan de kommandanten fan de saneamde Volkssturm, in gearswylsel fan jonges en âlde(re) manlju, ornearre om it ynstoartend nazyryk te ferdigenjen. Hoewol't er der ta oantrune waard, wegere er famkes en froulju yn de Volkssturm. As kommandant fan in ôfdieling Volkssturm spile er in rol yn de Slach om Berlyn (Endkampf um Berlin). Yn de lêste filmopname dy't fan Hitler bekend is, begeliedt Axmann syn idoal by de útrikking fan ûnderskiedings oan minderjierrige soldaten fan dy organisaasje.
Artur Axmann krige yn 1945 de heechste nazy-Dútske ûnderskieding, de Dútske Oarder.
Desimber 1945 waard er arrestearre doe't er kontakt opnaam mei de lieding fan de Hitlerjeugd dy't noch op frije fuotten wiene. Oktober 1946 waard er frijlitten, mar yn july 1947 wer foar ferhoor fêstset. Yn 1949 krige er trije jier finzenis. Dêrnei wie er hannelsagint by in firma.
Chapelton (Jamaika)
De namme soe in ferkoarting wêze fan 'Chapel Town'.
Ik plak hat in plysjeburo, in middelbere skoalle en de Sint Paulus, in anglikaanske tsjerke dy't goed 300 jier lyn stichte waard.
Diken
Chapelton leit oan de B3 dy't fan May Pen yn it suden nei Brown's Town yn it noarden rint.
Spoar
Fan 1925 oant 1974 hie Chapelton in stasjon oan it spoar fan May Pen nei Frankfield.
Rein-yn-'t-Gesicht
Rein-yn-'t-Gesicht (Lakota: Ité Omáǧažu, útspr.: [i'te: o'ma:ʁaʒu]; Ingelske oersetting: Rain-in-the-Face; oan de Cheyenne (Súd-Dakota), ±1835 – Bullhead Station (Noard-Dakota), 15 septimber 1905) wie in opperhaad fan 'e Hûnkpapa-substamme fan 'e Lakota-Sû (Sioux), in Yndiaansk folk fan 'e Grutte Flakten fan Noard-Amearika. Hy wie ien fan 'e lieders fan 'e Lakota yn 'e Grutte Sû-Oarloch fan 1876, en focht û.m. mei yn 'e ferneamde Slach oan de Little Bighorn, wêrby't de Yndianen it Amerikaanske leger in ferpletterjende nederlaach tabrochten. Bekendheid krige er lykwols pas troch it gedicht The Revenge of Rain in the Face, dat de Amerikaanske dichter Longfellow neitiid oer him makke.
Jonkheid
Rein-yn-'t-Gesicht waard om 1835 hinne berne by de fertakking fan 'e rivier de Cheyenne yn wat letter de steat Súd-Dakota wurde soe. Syn heit wie in Hûnkpapa-Lakota, wylst syn mem in Eastlike Dakota wie dy't besibbe wie oan it opperhaad Reade Mûtse. Rein-yn-'t-Gesicht kaam wierskynlik oan syn namme troch in gefjocht dat er as opslûpen jonge mei in Sjajinske kriger hie, wêrby't it bloed fan syn fijân him yn it gesicht spattere. Letter waard de namme nochris befêstige troch in gefjocht yn 'e rein tsjin in groep krigers fan 'e Gro Wânt (Gros Ventre), wêrby't nei ôfrin syn antlit bestreke wie mei útrûne oarlochsferve.
De Oarloch fan Reade Wolk en finzenskip
De earste kears dat Rein-yn-'t-Gesicht tsjin 'e blanken focht, wie yn 'e simmer fan 1866, doe't er ûnder de Oarloch fan Reade Wolk dielnaam oan in oanfal op Fort Totten, yn wat no Noard-Dakota is. Datselde jiers wied er mei û.o. it Oglala-opperhaad Mâl Hynder en de Sjajinske haadman Lytse Wolf behelle yn it saneamde Fetterman-bloedbad of Fetterman-gefjocht, wêrby't de Yndianen yn 'e neite fan Fort Phil Kearney, yn Wyoming, in Amerikaansk kavalerydetasjemint fan 81 man ûnder lieding fan kaptein William J. Fetterman oan 'e lêste man ta útrûgen.
Doe't it Amerikaanske Leger yn 1873 de Yellowstone-ekspedysje yn Montana útfierde, dy't nei in gaadlik rûte socht foar de oanlis fan it spoar fan 'e Northern Pacific Railway by de rivier de Yellowstone lâns, wie Rein-yn-'t-Gesicht belutsen by it Yndiaanske ferset dêrtsjin. Op 4 augustus 1873 oerfoel er mei noch in pear krigers op in ferkenningsmissy foarôfgeande oan 'e Slach by Honsinger Bluff, de legerbistedokter John Honsinger, in hynstefersoarger en twa soldaten by it hjoeddeistige Miles City, yn Montana, en die trije fan 'e mannen dea (ien soldaat koe ûntkomme). Nei't er weromkeard wie nei it Standing Rock Agintskip, waard er dêr yn 1874 foar de moard op Honsinger arrestearre troch kolonel Thomas Custer, yn opdracht fan dy syn broer, generaal George Armstrong Custer, ûnder wa't Honsinger tsjinne hie. Rein-yn-'t-Gesicht protestearre dat der gjin sprake wie fan moard, mar fan in oarlochshanneling; der waard lykwols net nei him harke. Hy waard nei Fort Abraham Lincoln ta brocht, dêr't er yn it tichthûs smiten waard.
Lettere jierren
Under de ferfolging fan 'e Lakota troch de Amerikanen, dy't nei de Slach oan de Little Bighorn op gong kaam, flechte Rein-yn-'t-Gesicht yn 1877 mei Sittende Bolle en in soad oare Hûnkpapa nei Kanada ta, dêr't er ferskate jierren yn ballingskip trochbrocht. Uteinlik late er syn troep yn 1880 werom nei de Feriene Steaten, dêr't de hiele groep nei it Standing Rock Agintskip stjoerd waard. Ut 'e folkstelling fan 1881 yn Standing Rock, die bliken dat de troep fan Rein-yn-'t-Gesicht út 39 famyljes mei yn totaal 180 persoanen bestie. Rein-yn-'t-Gesicht brocht de rest fan syn libben troch yn it Standing Rock Reservaat, en ferstoar nei in lang siikbêd op 15 septimber 1905 te Bullhead Station yn Noard-Dakota. Op syn stjerbêd, sa giet it ferhaal, soed er oan in sindeling opbychte hawwe dat er tocht dat hysels miskien dejinge wie dy't oan 'e Little Bighorn generaal George Armstrong Custer deade hie, mei't er him fan sa deunby delsketten hie dat it buskrûd skroeiplakken op syn gesicht makke hie.
Earste stjoerman
Earste stjoerman is in funksje of rang út 'e skipfeart. It is de heechste fan 'e stjoermansrangen en de op ien nei heechste funksje ûnder de bemanning fan in skip. In earste stjoerman is it haad fan 'e dektsjinst en de plakferfanger fan 'e kaptein.
De persize taken fan in earste stjoerman kinne fan rederij ta rederij ferskille, mar ornaris is sa'n skipsofsier ferantwurdlik foar it oanstjoeren fan 'e dekploech, besteande út 'e boatsman en de matroazen. Teffens giet de earste stjoerman oer it laden en lossen fan fracht. Dêrnjonken fungearret er faak as mentor foar in eventuële stazjêr.
As der gjin skipsdokter oan board is (en frachtskippen hawwe meastal gjin aparte medikus ûnder de bemanning), sil de earste stjoerman ek de needsaaklike medyske hannelings ferrjochtsje. Om dat te kinnen, moatte alle earste stjoerlju en dus ek kapteins (dy't ta har post opklimme fia de rang fan earste stjoerman) staazjerinne yn in sikehûs of in ekwivalinte medyske kursus folgje.
Op see hat de earste stjoerman almeast de deiwacht (04.00 oant 08.00 oere) en de saneamde platfuotwacht (16.00 oant 20.00 oere). Teffens is er dêr belêstge mei de navigaasje. Yn beskate sitewaasjes kin datoangeande in roerman him bystean. Fierders hearre ek de trening fan 'e bemanning op it mêd fan feilichheid, brânbestriding en opspoarings- en rêdingsoperaasjes ta it wurkmêd fan 'e earste stjoerman. Foar al syn taken leit de earste stjoerman ferantwurding ôf oan 'e kaptein.
Seiichiro Maki
(7 augustus 1980) is in Japansk fuotballer, dy't spilet foar Roasso Kumamoto. Earder spile foar JEF United Chiba, Amkar Perm, Shenzhen Ruby en Tokyo Verdy. spile ek yn it Japansk fuotbalalvetal. Hy die mei oan it Wrâldkampioenskip 2006 en it Aziatysk kampioenskip 2007.
Noardlike Marianen
[[Ofbyld:Northern Mariana Islands-CIA WFB Map.png||right|300px|Kaart fan de Noardlike Marianen
boarne: The World Factbook CIA ]]
De Noardlike Marianen, folút Mienebest fan de Noardlike Marianen (Ingelsk: Commonwealth of the Northern Mariana Islands) is in eilannekloft yn Oseaanje. De eilannekloft is in ôfsûnderlik territoarium mei in politike bân mei de Feriene Steaten en is net ûnôfhinklik.
Geografy en geology
Haadstêd fan de Noardlike Marianen is Saipan, dat op it eilân my deselde namme leit. It totale oerflak fan de eilannen is likernôch 477 km². Op de Noardlike Marianen wenje, neffens de lêste offisjele folkstelling yn 2000, 69.221. Oan de telling is ek te sjen dat hast eltsenien wennet op Saipan, Tinian en Rota. De ienige útsûndering wienen seis minsken op Alamagan.
Tegearre mei Gûam foarmje de Noardlike Marianen de Marianen, dy't wer ûnderdiel binne fan Mikroneezje; it gebiet leit yn it wrâlddiel Oseaanje. De eilannen lizze yn de Grutte Oseaan en in part yn de Filipynske See. Mear krekt lizze se noardlik fan it eilân Gûam en súdlik fan de Japanske Bonin- en Fulkaaneilannen. De súdlike eilannen besteane út kalkstien mei flakke terrassen en franjeriffen, wylst de noardliker eilannen in fulkanyske basis hawwe, mei aktive fulkanen op Anatahan, Pagan en Agrihan. De fulkaan op Agrihan is de heechste, mei 965 meter; dêrmei is it ek it heechste punt fan de Noardlike Marianen. Sûnt 10 maaie 2003 is de fulkaan fan Anatahan wer aktyf wurden. De fulkaan op it eilân fan likernôch 31 km² barste doe ynienen út. Sûnt dy tiid is de fulkaan út en troch aktyf. Op 6 april 2005 wie der in útbarsting dêr't likernôch 50.000.000 m³ jiske en stien de loft yn sketten waard, dêr't in grutte swarte wolk troch oer Saipan en Tinian hinne kaam. WSR-88D
De fjirtsjin Noardlike Marianen binne:
De grutsten fan dizze eilannen binne Saipan, Rota, Tinian en Pagan. It eilân Farallon de Medinilla wurdt troch de Amerikanen as militêr oefengebiet brûkt.
Deunby de Noardlike Marianen leit de Marianen-troch.
thumb|right|250px|''Dizze ynfraread bylden litte Anatahan sjen op [[20 jannewaris 2002 (de ûnderste foto) en op 27 april 2005 (de boppeste foto). Griene fegetaasje wurdt troch it ynfraread yn it read werjûn. Op de ûnderste foto (makke foar de it útbarsten fan de fulkaan) is te sjen dat de fegetaasje it hiele eilân bedekt, ynklusyf de fulkaan. Yn 2005 is in grut part fan de fegetaasje ûnder de dikke laach fulkanysk materiaal bedobbe rekke, mar jiske en stoom meitsje it dreech om in soad feroarings te sjen dy't de erupsjes nei alle gedachten feroarsake hawwe.']]
Klimaat
It oerhearskjende klimaat op de eilannen is it tropysk seeklimaat, der is net in soad seizoensfariaasje. De temperatuer wurdt matige troch de noardeastlike passaatwinen. It drûge seizoen duorret fan desimber oant juny, mei 100mm delslach, en it wiete seizoen duorret fan july oant novimber, mei 300mm delslach, dêr't tyfoanen by foarkomme kinne. It ferskil tusken de seizoenen is net grut. It Guinnes Book of World Records hat Saipan útroppen ta it stee mei it lykmjittichste klimaat fan de wrâld, it is der hast it hiele jier troch 27 °C.
Skiednis
De eilannen binne nei alle gedachten al sûnt 1500 foar Kristus bewenne troch de Tsjamorro. De earste Jeropeeske ûntdekkingsreis yn it gebiet stie ûnder lieding fan Ferdinand Magellaan yn 1521. Fanwegen in kultuerferskil oangeande besit krigen de eilannen de namme “Islas de los Ladrones”, of wol "Dieve-eilannen". Gûam waard in wichtige tuskenstop foar Spaanske skippen dy’t fan Meksiko kamen mei goud en oar guod foar de Filipinen en Spanje. Yn 1668 waarden de eilannen werneamd troch Padre Diego Luis de San Vitores, de nije namme waard “Las Marianas”, neamd nei Mariana fan Eastenryk, widdo fan de Spaanske kening Filip IV fan Spanje. Om 1820 hinne kamen de ynwenners fan de Karoline-eilannen nei de Marianen, dêr’t se harren delsette mochten troch de Spanjerts.
Oan de ein fan de Twadde Wrâldkriich, fan 15 juny 1944 ôf, die it Amerikaanske leger in oanfal op de Marianen. Oan de ein fan de kriich waarden de Japanners weromroppen en krigen de Tsjamorro en de Karoliners harren lân werom. Nei de oarloch waarden de eilannen part ûnderdiel fan it Trustgebiet fan de Pasifyske Eilannen fan de Feriene Steaten. Sûnt 1978 foarmen hja in steatebûn yn in politike uny mei de Feriene Steaten. Lykas oare Amearikaanske territoariums hawwe de eilannen gjin ynbring yn de senaat fan de Feriene Steaten, mar wurde se fertsjintwurdige yn it Hûs fan Offurdigen fan de Feriene Steaten.
Floara en fauna
thumb|left|Loftfoto fan Saipan.
De kokospalm is de wichtichste beam op de eilannen, dizze wurdt foar in soad ferskate saken brûkt. Sa wurdt it fleis fan de kokosnút drûge, wêrtroch't kopra ûntstiet, fan de kokosnút wurdt ek kokosoalje makke. Dêrneist levert dizze beam ek wyn, tou, brânstof en strie. De bôlefruitbeam is in beam dy’t oeral yn Mikroneezje foarkomt, sa ek op de Noardlike Marianen. De fruchten wurde brûkt foar iten en ek wurdt fan de beam timmerhout makke. Neist dizze twa beammen binne der noch tal fan oare beammen en planten dy’t troch de minsken brûkt wurde.
Der komme in soad planten op de eilannen foar mei felle kleuren. Tocht moat dan wurde oan de hibiskus, de plumeria, leeljes, lantana’s en krotons. Guon planten kinne yn dit klimaat tige grut wurde, bygelyks de koleus, kaladium en de filodendron.
Op ûnûntwikkele stikken lân komme swurdgerzen (tige skerpe gerssoarten) en tichte bosken foar. De kokosbeammen, papaja’s en in pepersoarte groeie yn it wyld op Saipan.
Lykas op de measte oare eilannen yn it gebiet hawwe ek de Noardlike Marianen suver hast gjin ynlânske sûchdieren. Utsein de flearmûzen dy’t op de eilannen foarkomme binne der gjin ynlânske sûchdieren. De flearmûzen libje benammen op Rota, dêr’t sa’n 1.000 oant 2.000 flearmûzen foarkomme, mar op Tinian en Saipan binne se seldsum. Wol binne der tal fan bistesoarten yntrodusearre op de eilannen. Under oare katten, hûnen, hynders, kij en geiten.
Foar mear as fjirtich fûgelsoarten, ynlânsk en yntrodusearre, foarmje de eilannen it thús.
Yn de omkriten fan de eilannen kin fiske wurde op tonyn, wahoo en oare fisken. Ek yn see groeie koralen, anemoanen, spûnzen en skulpefisken. Troch de heldere see en de koraalriffen libje hjir yn totaal mear as tûzen ferskate libbensfoarmen yn see.
Ekonomy
thumb|right|200px|Strân fan Saipan. It toerisme is in wichtige sektor yn de ekonomy fan de Noardlike Marianen. thumb|right|200px|De yngong fan in kleanfabryk op Saipan.
De ekonomy fan de Noardlike Marianen krijt in soad steun yn de foarm fan finansjele miljoenenbydragen fan de Feriene Steaten foar ûnder oare kapitaalsynvestearings en ekonomyske projekten. Dêrneist foarmje it toerisme, de yndustry en de lânbou boarnen fan ynkomsten.
De Noardlike Marianen hawwe súksesfol gebrûk makke fan harren frijhannelsposysje mei de Feriene Steaten, sûnder dêrby rekken hâlde te moatten mei de Amearikaanske arbeidersrjochten. De leanen yn de Noardlike Marianen leinen lange tiid leger as yn de Feriene Steaten wêrtroch't de produksjekosten leger komme te lizzen. Produkten dy’t fan de Noardlike Marianen kamen, mochten sa op de merke brocht wurde ûnder it label “Made in USA” sûnder rekken te hâlden mei de Amearikaanske wet- en regeljouwing. Yn de takomst sil dit feroarje neidat Presidint George W. Bush op 25 maaie 2007 in minimumleanwet ûndertekene dy’t ek foar de Noardlike Marianen jilde sil. Yn 2015 sil it minimumlean fan de eilannen like hege wêze moatte as yn de Feriene Steaten. De earste stap yn dit proses waard op 25 july 2007 setten en sûnttiids wurdt it minimumlean eltse maaie $0,50 heger oant it stuit dat it minimumlean like heech is as yn de rêst fan de Feriene Steaten.
Toerisme
It toerisme is in wichtige boarne fan ynkomsten foar de eilannen, der komme jierliks sa’n heal miljoen toeristen nei de eilannen, benammen toeristen út Japan. Hast de helte fan de arbeiders wurket yn de toerismesektor. Wol hawwe de Noardlike Marianen sûnt de ein fan 2005 te krijen fan in krimp yn it tal toeristen dat nei de eilannen komt as gefolch fan de Finansjele Aazje Krisis. Oan de ein fan 2006 wie it toeristetal 15,23 persint leger as yn de alve moannen dêrfoar.
Tekstyl
De produksje fan klean hat in skoftlang de hurdst groeiende yndustrysektor west, wêryn 12.000 minsken, benammen Sinezen, oan it wurk binne. Yn 1998 waard der foar $1 miljard dollar oan klean nei de Feriene Steaten ferskipt. Dizze hannel is kontroversjeel omdat de produkten fan de Noardlike Marianen mei it stimpel “Made in the USA” makke en yn de Feriene Steaten ynfierd wurde kinne, sûnder dat de produsinten op de Noardlike Marianen rekken hoege te hâlden mei de wetten fan de Feriene Steaten.
De tekstylyndustry is oan it feroarje en in soad tekstylfabriken geane ticht troch de ymportrestriksjes fan Sineesk guod. De yndustry wie ten earsten opsetten op de Noardlike Marianen omdat guon arbeid- en ymmigraasjewetten fan de Feriene Steaten net foar dit gebiet jilde, wêrûnder it minimumlean.
Lânbou
De lânbou op de eilannen bestiet út lytse boeren dy’t kokosnuten, bôlefruit, tomaten en meloenen ferbouwe. Mar ek weet, tapioka, bataat, bananen, kassave en sitrusfruchten wurde ferboud. Dêrneist wurdt de kokospalm brûkt foar in ferskaat oan produkten foar de útfier.
Demografy
thumb|left|250px|Befolkingsûntwikkeling fan de Noardlike Marianen sûnt 1960.
Moard-selsmoard
In moard-selsmoard is in misdriuw wêrby't immen ien of mear oare minsken fermoardet foar't hy of sy him- of harsels ombringt. Soks wurdt ornaris dien troch immen dy't geastlik net ynoarder is. De dieders binne folle faker manlju as froulju. By terroristen dy't út politike of religieuze motiven in moard-selsmoard begeane, wurdt dat yn 'e regel net sa neamd; ynstee sprekt men dan fan in selsmoardoanslach. De kombinaasje fan moard en selsmoard kin ferskate foarmen oannimme.
Noardeast (Utert)
260px|thumb|De Biltstraat 260px|thumb|Tuindorp 260px|thumb|''It wite gebou rjochts is it âlde poartegebou oan de "Biltse Grift" Utert-Noardeast (Nederlânsk: Utrecht-Noordoost) is in wyk yn de Nederlânske stêd Utert, de haadstêd fan de provinsje Utert. De wyk hat 39.282 ynwenners (2019, Boarne: gemeente Utert) en is de tredde wyk yn de stêd neffens ynwenners.
Geografy
De wyk leit yn it noardeasten fan de stêd Utert en wurdt begrinzge yn it westen troch de rivier de Fecht fan de wyk Noardwest, yn it noarden troch it spoar fan Utert nei Kampen fan de wyk Overvecht, yn it easten troch de A27 fan de gemeente De Bilt, yn it suden troch de Biltstraat fan de wyk East en yn it súdwesten troch de Stedsbûtengrêft fan de Binnenstêd.
Wichtige strjitten yn de wyk binne Kardinaal De Jongweg, in wichtige east-west-ferbining troch de wyk en de Biltstraat op de skieding tusken de wiken Noardeast en East, dy't part fan de âlde rûte fan Utert nei Arnhim wie.
Skiednis
Yn de midsiuwen waard it woast lân en it sompich gebiet, dat doe noardeastlik fan de stêd Utert lei, oanmakke. Yn de trettjinde iuw waard in dyk oanlein op it plak dêr't de Biltstraat no rint. De dyk waard doe de Biltse Steenstraat (Biltske Stienstrjitte) neamd en wie de earste stiennen dyk yn it gebiet fan hjoedeistich Nederlân. Justjes bûten de doetiidske stêd ûntstie oan dy strjitte in lytse foarstêd fan Utert mei in eigen tagongspoarte op 'e hichte fan it wetterke de Biltse Grift. De bewenners wiene lykwols gjin ynwenners fan de stêd Utert en moasten poartejild betelje as se de stêd yn woene. Yn de njoggentjinde iuw woeks de stêd fluch út en waard der om de Biltstraat hinne boud. Ek de Rijks Veeartsenijschool (de Ryksfeedokterskoalle) waard oan dy strjitte boud. Ek oan dy strjitte waarden grutte hûzen foar almeast de begoede boargerij boud, wylst benefter oan wjerskanten arbeidersbuerten boud waarden. Oan de strjitte sels waarden beammen plante. Yn de tweintichste iuw naam it ferkear ta en waard de strjitte in wichtige ferbiningswei en allyk in winkelstrjitte. Yn de 1960-er jierren waard de ringwei om Utert boud en naam it ferkear yn de strjitte en yn de wyk ôf.
Yndieling
De wyk bestiet út de folgjende ûnderwiken en buerten:
Súdlik fan de Kardinaal de Jongweg:
Noardlik fan de Kardinaal de Jongweg, mei it park Voorveldse Polder:
It gebiet fan de âlde Ryksfeedokterskoalle yn de wyk is beskerme stedsgesicht.
Moard-selsmoard
Sa is der gauris sprake fan swierrichheden yn 'e relasjonele sfear. Men sjocht dan faak dat immen (hast altyd in man), dy't troch in relaasjepartner ôfwiisd is, earst dy eardere partner ombringt en dan himsels. Ek komt it yn dyselde kontekst foar dat immen de eardere partner en de bern út harren relaasje ombringt en dan himsels. Soms wurde ek oaren fermoarde, lykas de nije partner fan 'e eigen eks-partner, leden fan 'e skoanfamylje, oare kunde of sels wyldfrjemden dy't tafallich op 'e ferkearde tiid op it ferkearde plak binne.
Ek komt it foar dat immen him- of harsels ombringt omreden fan skuldgefoelens nei it by fersin of mei opsetsin deadzjen fan in oar. Yn sokke gefallen kin de selsmoard sjoen wurde as in foarm fan selsbestraffing. De selsmoard kin lykwols ek just bedoeld wêze om te ûntsnappen oan berjochting en bestraffing troch de steat foar de begiene moard. In protte massamoarden, lykas de sjitpartijen dy't gauris op skoallen foarkomme, benammen yn 'e Feriene Steaten, einigje om dy reden mei de selsmoard fan 'e dieder. Soms wurdt de moard net eigenhandich troch de lettere selsmoardner útfierd, mar yn opdracht fan him of har.
In spesjaal gefal fan moard-selsmoard is it besluten om tegearre út it libben te stappen troch twa of mear minsken. In bekend foarbyld dêrfan is in troud pear fan wa't ien of beide partners ûngenêslik siik binne, en bgl. oan demintens of in foarm fan kanker lije. As de partner dy't fermoarde wurdt dêrmei ynstimt of der sels om freget, is de moard eins in foarm fan yllegale eutanasy.
Fox Broadcasting Company
De Fox Broadcasting Company (faak ôfkoarte ta Fox en offisjeel stilearre yn haadletters as FOX) is in Amerikaansk Ingelsktalich nasjonaal en kommersjeel tillefyzjenetwurk dat útstjoerd fia de eter. It bedriuw is in dochterûndernimming fan 'e Fox Corporation, en waard yn 1986 oprjochte as in konkurrint fan 'e 'Grutte Trije' tillefyzjenetwurken (ABC, CBS en NBC). It haadkertier is fêstige oan 1211 Avenue of the Americas yn New York, en njonkenkantoaren sitte yn it Fox Broadcasting Center (ek yn New York) en yn it Fox Television Center yn Los Angeles. De Fox Broadcasting Company moat net betize wurde mei Fox News, in tige rjochtse Amerikaanske nijsstjoerder dy't inkeld fia keabeltillefyzje útstjoerd. Hoewol't Fox News ek ûnderdiel útmakket fan 'e Fox Corporation, binne der gjin direkte ûnderlinge bannen tusken dy stjoerder en de Fox Broadcasting Company.
Namme
De Fox Broadcasting Company is ferneamd nei de filmstudio 20th Century Fox, dêr't de stjoerder oarspronklik in 'susterbân' mei ûnderhold om't se deselde memme-ûndernimming hiene. (20th Century Fox waard yn 2019 oankocht troch The Walt Disney Company, mar is noch altyd de grutste leveransier fan programma's dy't troch de Fox Broadcasting Company útstjoerd wurde.) Yndirekt is de Fox Broadcasting Company sadwaande ferneamd nei filmprodusint William Fox, dy't yn 1915 de filmstudio Fox Film oprjochte, ien fan 'e rjochtsfoargongers fan 20th Century Fox.
Skiednis
Yn maaie 1985 kocht News Corporation, it bedriuw fan 'e Australyske krantemagnaat Rupert Murdoch, in belang fan 50% yn TCF Holdings, de doetiidske memme-ûndernimming fan 'e Amerikaanske filmstudio 20th Century Fox. Tagelyk skafte News Corporation foar de priis fan krapoan $2,6 miljard ek tillefyzjestasjons oan, dy't oant dy tiid ûnôfhinklik west hiene, yn seis Amerikaanske stêden: Chicago, Dallas, Houston, Los Angeles, New York en Washington, D.C. Mei dy oankeapen en troch yn 'e rest fan 'e Feriene Steaten gebrûk te meitsjen fan "affiliates", in Amerikaanske term foar lokale tillefyzjestasjons dy't in formeel gearwurkingsferbân mei in grutter lanlik tillefyzjenetwurk hawwe, rjochte TCF Holdings op 9 oktober 1986 de Fox Broadcasting Company op. It wie de bedoeling Fox as fjirde netwurk operearje te litten yn in merk dy't doedestiden folslein behearske waard troch de "Grutte Trije" nasjonale tillefyzjenetwurken: ABC, CBS en NBC.
Fan it begjin ôf hie Fox it foardiel oer de Grutte Trije dat it him folslein op in jongere generaasje sjoggers rjochtsje koe, wylst de Grutte Trije ek harren âldere sjoggerspublyk besochten fêst te hâlden. Fox koe dêrtroch better ynspylje op 'e feroarjende smaak fan 'e Amerikaanske jongerein, en syn tillefyzjeprogramma's sochten dan ek faak de râne op fan wat yn 'e Feriene Steaten maatskiplik talitber achte waard. Sa hie Married… with Children, mei syn swarte humor, in grutte ynfloed op alle neikommende Amerikaanske komeedzjesearjes, wylst The Simpson de earste wie fan in hiele rige satiryske tekenfilmsearjes dy't rjochte wiene op folwoeksenen. Oare ynternasjonaal bekende programma's dy't Fox op 'e tillefyzje brocht, wiene komeedzjesearjes as That '70s Show, Malcolm in the Middle, The Bernie Mac Show en Brooklyn Nine-Nine, de plysjesearje Bones, soapsearjes as Beverly Hills, 90210 en Melrose Place, dramasearjes as Party of Five, 24, The O.C. en House, de komeedzjedramasearje Ally McBeal, de science fiction-tillefyzjesearje The X-Files, tekenfilmsearjes as Family Guy, Futurama, American Dad! en Bob's Burgers, de musicalsearje Glee, en realityprogramma's as American Idol, Who Wants to Marry a Multi-Millionaire? en Temptation Island. Ek it misdieprogramma America's Most Wanted (ferlykber mei it Nederlânske Opsporing Verzocht) waard troch Fox útstjoerd.
Fox ûntjoech him foar it earst ta in echte konkurrint fan 'e trije âldere netwurken, doe't it yn desimber 1993 in kontrakt tekene mei de National Football League (NFL). Dêrtroch krige Fox it rjocht om tenei de Amerikaansk fuotbalwedstriden fan dy sportkompetysje út te stjoeren, eat dat CBS foartiid sûnt 1956 dien hie. Yn 'e 1990-er jierren rjochte Fox fierders in hiel espel tillefyzjekanalen op njonken de haadstjoerder. Dêrûnder wiene yn 1994 de entertainmentstjoerder FX en it filmkanaal FXM (no FX Movie Channel). Yn 1996 folge it Fox News Channel, in nijsstjoerder fan rjochtse politike sinjatuer, dy't neitiid by in oare poat fan 'e Fox Corporation yndield is, en no neat mear mei de Fox Broadcasting Company te krijen hat. Tusken 1996 en 2000 waarden fierders de belangen fan Fox yn ferskate regionale sportstjoerders konsolidearre yn it yn 1996 oprjochte Fox Sports. Dêrút kaam it op 'e ynternasjonale merk rjochte Fox Sports World fuort, dat yn 2013 omfoarme waard ta FXX.
Noardlike Marianen
Demografy
By de offisjele folkstelling fan 2000 wennen der 69.221 minsken op de Noardlike Marianen. Dêrfan wie 56,3% fan Azjatyske komôf, 36,3% ynlânsk, 4,8% wie mingd en 2,6% oars. Op it stuit wurdt it ynwennertal fan de Noardlike Marianen rûsd op 88.662 (july 2009).
Fox Broadcasting Company
Skiednis
Yn 'e earste helte fan 'e 2000-er jierren begûn Fox foar it earst ABC en NBC op it mêd fan sjochsifers te ferslaan, earst oangeande beskate leeftydsgroepen, mar letter ek oangeande it totale sjoggerspublyk. Dêrmei besette it netwurk fan 2002 ôf it twadde plak efter CBS. Yn 2005 wie Fox sels it bêst besjoene Amerikaanske tillefyzjenetwurk foar de leeftydskategory 18 oant 49 jier, wat benammen te tankjen wie oan 'e ûnbidige populariteit fan 'e talintejacht American Idol. En yn maaie 2008 stribbe Fox CBS foarby as it bêst besjoene Amerikaanske tillefyzjenetwurk foar alle leeftydsgroepen, in prestaasje dy't taskreaun waard oan 'e tillefyzjeregistraasje fan 'e Super Bowl yn kombinaasje mei it súkses yn it foargeande seizoen fan American Idol en de sikehûssearje House. Yn it seizoen 2012-2013 sakke Fox lykwols werom, en dy tebekgong sette troch yn it seizoen 2013-2014, doe't alle trije grutte tillefyzjenetwurken Fox foar it earst sûnt 2001 foarbygiene op it mêd fan sjochsifers. Yn it seizoen 2015-2016 bettere de sitewaasje foar Fox lykwols op, doe't it netwurk ABC ynhelle en it trêde plak besette.
Noardlike Marianen
Demografy
De opbou nei leeftyd is:
De Noardlike Marianen hawwe de heechste frou ta man ratio fan de wrâld. Op eltse 77 mannen binne 100 froulju.
Fox Broadcasting Company
Skiednis
Op 27 july 2018 waard oankundige dat 21st Century Fox it meastepart fan syn ûnderdielen, wêrûnder filmstudio 20th Century Fox, tillefyzjestudio 20th Century Fox Television en de entertainmentstjoerder FX, ferkeapje soe oan The Walt Disney Company, foar de priis fan $71,3 miljard. Dat hantsjebakken omfette de Fox Broadcast Company mei sin net, likemin as de keabeltillefyzjekanalen Fox Sports, Fox News en Fox Business, dy't ûnderdiel fan 'e Fox Corporation waarden. Reden foar dy opspjalting fan wat oarspronklik ien grut bedriuw west hie, wie dat Disney al eigner wie fan ABC, en dat de oankeap fan 'e Fox Broadcasting Company dêrom út it eachpunt fan monopoaljefoarming tsjinkeard wêze soe troch de Federal Communications Commission (FCC). Dy Amerikaanske oerheidsynstânsje hat nammentlik regels opsteld om derfoar te soargjen dat nea twa fan 'e fjouwer grutte Amerikaanske tillefyzjenetwurken yn ien hân komme kinne. Troch de fúzje tusken Disney en it grutste part fan Fox, dy't op 20 maart 2019 offisjeel waard, yn 'e mande mei de fúzje fan CBS en Viacom op 4 desimber fan dat jier, is de Fox Broadcast Company no it iennichste grutte Amerikaanske tillefyzjenetwurk dat gjin direkte bannen mei in filmstudio hat.
Noardlike Marianen
Demografy
Mei 2,29% hawwe de Noardlike Marianen ien fan de heechste migraasjesifers fan de wrâld. Dit komt benammen troch minsken út Aazje dy’t arbeidzjen komme op de Noardlike Marianen. It migraasjeratio leit tige heech mei 6,47 migranten de 1000 ynwenners.
De befolking fan de Noardlike Marianen is foar it meastepart kristlik, mar ek tradisjonele leauwen komme noch foar.
Fox Broadcasting Company
Wurkwize
Fox stjoert út fia de eter mei 'eigen' tillefyzjestasjons yn Chicago, Houston, Los Angeles, New York en Washington, D.C. (It oarspronklike stasjon yn Dallas is yn 1995 ferkocht.) Dêrmei kin likernôch 20% fan it Amerikaanske sjoggerspublyk berikt wurde. Dêrnjonken operearret Fox fia selsstannige lokale tillefyzjestasjons wêrmei't formele ôfspraken sletten binne yn 'e foarm fan in kontrakt. Sokke stasjons hjitte yn it Amerikaanske tillefyzjejargon affiliates ("affiliëarden"). Sadwaande hat Fox in frijwol folslein nasjonaal berik yn 'e Feriene Steaten, en fia affiliates dy't útstjoere deunby de noard- of súdgrins kin de stjoerder ek yn grutte dielen fan súdlik Kanada en noardlik Meksiko ûntfongen wurde.
Op 'e tillefyzjestjoerders fan syn affiliates stjoert de Fox Broadcasting Company út op primetime, yn 'e iere jûn: twa oeren op moandei oant en mei sneon en trije oeren op snein. De rest fan 'e stjoertiid wurdt folle troch de affiliates sels. Dat is minder stjoertiid as de Grutte Trije fan harren affiliates brûke; ABC, CBS en NBC stjoere dêr nammentlik fan moandei oant en mei sneon trije oeren en op snein fjouwer oeren út. In oar ferskil fan Fox mei de Grutte Trije is dat Fox fia syn affiliates gjin nasjonaal nijsprogramma of lanlike aktualiteiterubryk útstjoerd, wylst de Grutte Trije dat wol dogge.
Noardlike Marianen
Demografy
Op de Noardlike Marianen binne in soad talen dy’t troch in relatyf heech persintaazje sprutsen wurdt. Filipynske talen komme it measte foar en wurde sprutsen troch 24,4% fan de befolking, dan it Sineesk mei 23,4%, it Tsjamorro mei 22,4%, it Ingelsk mei 10,8% en oare Pasifyske talen troch 9,5% fan de minsken. 9,6% fan de minsken sprekt in oare taal.
Polityk
De Noardlike Marianen binne in presidinsjeel represintative demokrasy, wêryn de gûverneur it haad fan de oerheid is, mei in mearpartijenstelsel. De Noardlike Marianen binne in mienebest yn in politike uny mei de Feriene Steaten. Federale bydragen foar it Mienebest wurde levere troch in departemint fan it Ministearje fan Binnenlânske Saken fan de Feriene Steaten.
De bân dy’t de Noardlike Marianen mei de Feriene Steaten hawwe kin fergelike wurde mei dy tusken Porto Riko en de Feriene Steaten. Der is in eigen gûverneur, sûnt 2006 is dat Benigno R. Fitial, en in luitenant-gûverneur. Der is in parlemint mei njoggen senators en fyftsjin ôffurdigen. Saipan, Tinian en Rota leverje elts trije senators. By de ôffurdigen wurde der trettjin troch Saipan levere, en elts ien troch Tinian en Rota. De senators wurde foar fjouwer jier keazen, de ôffeardigen foar twa jier. Boargers fan de eilannen hawwe gjin stimrjocht foar by de presidintsferkiezings fan de Feriene Steaten, alhoewol’t se al offisjele boargers fan it lân binne. Se wurde yn de Feriene Steaten represintearre troch in waarnimmer.
thumb|right|200px|Foto fan it wapen fan de rjochtbank fan de Noardlike Marianen.
De útfierende macht leit by de oerheid. De wetjouwende macht leit by de oerheid en de beide keamers fan it parlemint. De rjochterlike macht is ûnôfhinklik fan de twa oare machten. De lokale oerheid is ferdield oer trije regionale boargemasters.
De polityk op de Noardlike Marianen is faak “in funksje fan famyljerelaasjes en freonskiplike bannen” wêr’t de grutte fan immen syn famylje wichtiger is as immens persoanlike kwalifikaasjes. Guon minsken hawwe krityk op dizze sitewaasje, wêrûnder de auteur fan de webstee Saipan Sucks. Dizze minsken sizze dat de politike sitewaasje op de eilannen in soad wei hat fan nepotisme.
De offisjele talen op de eilannen binne Ingelsk, Tsjamorro en Karolinysk.
Wetjouwende macht
De wetjouwende macht fan de Noardlike Marianen hat twa keamers. It Hûs fan Offurdigen hat 20 leden, keazen foar in tiidrek fan twa jier. De Senaat bestiet út 9 leden, dy’t ek foar twa jier keazen wurde.
It Mienebest kiest in persoan dy’t de eilannen fertsjintwurdiget yn Washington, D.C. Hy komt op foar de belangen fan it Mieenebest yn de Feriene Steaten. Dizze persoan is in net-stimmend lid fan it Hûs fan Offeardigen fan de Feriene Steaten. De earste ôffeardige, Gregorio Sablan, waard keazen op 4 novimber 2008 en is sûnt jannewaris 2009 aktyf.
Ferkiezings
Op 3 novimber 2009 waarden der foar it lêst ferkiezings hâlden op de Noardlike Marianen. Der wienen tweintich sitten yn it Hûs fan Offeardigen te ferdielen en seis fan de njoggen sitten yn de Senaat.
Op 8 novimber waarden ek ferkiezings hâlden foar it gûverneurskip fan de Noardlike Marianen. Dizze ferkiezings waarden wûn troch Heinz Hofschneider fan de republikeinen en Benigno Fitial, de sittende gûverneur. Op 23 novimber waard de twadde omgong hâlden. De útslach fan dizze ferkiezing wie net fuort binnen, omdat der noch wachte wurde moast op likernôch 1.200 stimmen dy't oer de post komme moasten, op 7 desimber binne dizze stimmen teld. . Uteinlik kamen der 944 sluven binnen, guon dêrfan mei meardere stimkaarten, wêrfan 725 jildige stimbiljetten wienen (oaren wienen te let ferstjoerd, net jildich, ensfh.). Nei it tellen fan dizze 725 stimmen kaam de sittende gûverneur Fitial op 51,44% fan de stimmen út en Hofschneider op 48,56% fan de stimmen, wêrmei Fitial de winner is. It ferskil tusken de beide yn tal stimmen wie mar 370 stimmen op in totaal fan 12.850.
Yn stee fan fjouwer jier, sil Fitial no foar fiif jier de gûverneur fan de eilannen wêze, dat nei de ynfier fan in nije wet op de eilannen.
Transport
De Noardlike Marianen beskikke oer mear as 536 kilometer autowegen. It meastepart hjirfan leit op Saipan, Tinian en Rota.
Der binne trije fleanfjilden mei ferhurde start- en lanningsbanen, Rota International Airport (mei in baan fan likernôch 1.800 meter), Tinian International Airport (baan fan likernôch 2.600 meter) en Saipan International Airport (mei in baan fan likernôch 2.650 meter). Ek binne der noch twa fleanfjilden mei ûnferhurde start- en lanningsbanen.
Havens binne der op Saipan, Tinian en Rota.
Underwiis
It Commonwealth of the Northern Mariana Islands Public School System is it skoaldistrikt dat op de Noardlike Marianen aktyf is. Skoallen binne der op de trije grutste eilannen, Saipan, Tinian en Rota.
It ûnderwiis fan de Noardlike Marianen hat te lijen ûnder in grut te koart oan leararen. Op it stuit wurde in soad ûnderwizers út de Filipinen helle. Dit tekoart hat te krijen mei de tige hege befolkingsgroei op de eilannen fan mear as 4% it jier.
Eilannen en gemeenten
Yn de ûndersteande tabel steane de eilannen fan de Noardlike Marianen fan noard nei súd.
De Noardlike Eilannen (noardlik fan Saipan) foarmje de Northern Islands Municipality. De trije grutste eilannen fan de Súdlike Eilannen foarmje de gemeenten Saipan, Tinian en Rota. It ûnbewenne Aguijan is ûnderdiel fan de gemeente Tinian.
Saipan, Tinian en Rota binne de ienichste eilannen dy’t it hiele jier troch bewenne wurde.
Buckeye (Arizona)
Geografy
Buckey leit sa'n 48 kilometer bewesten it sintrum fan Phoenix en beslacht in oerflak fan 377.6 km².
Buerten
De âlde kearn fan Buckeye leit om Monroe Avenue, de haadstrjitte fan it plak, hinne. Der binne op dit stuit 30 nije buerten yn oanbou, wêrfan't der al in pear bewenne binne: Riata West, Sundance, Verrado, Westpark, Tartesso en Festival Ranch.